Document ID: /roh_data/filtered/fineweb-2-filterrobots_roh.jsonl.gz/63729

Blaulicht
La nova Basa da polizia Engiadin`Ota-Bregaglia ha pudì vegnir messa en funcziun l`avrigl 2022. En l`Engiadin`Ota sco er en la Bregaglia sa focussescha la Polizia chantunala dal Grischun sin ulteriurs lieus ch`èn sa cumprovads per ina basa, ed envida al di da las portas avertas en la basa principala a Samedan, wie die Kantonspolizei Graubünden ausführt.
Fin ch`il center administrativ a la staziun da Samedan po vegnir realisà è il post da polizia existent vegnì fusiunà per il 1. d`avrigl 2022 en la surbajegiada Porta a Samedan cun las basas da polizia San Murezzan, Silvaplauna e Castasegna. Per pudair cuntinuar confurm a la prestaziun cun il servetsch da la Polizia chantunala dal Grischun en l`Engiadin`Ota sco er en la Bregaglia stattan ils locals da biro a San Murezzan ed a Castasegna vinavant a disposiziun en ina furma modifitgada.
La basa a Silvaplauna croda davent, perquai che la Basa da la polizia da traffic Engiadina vegn en il futur er a sa chattar en la Porta a Samedan. Curtas vias ed ina strategia d`acziun mobila En la Porta a Samedan survegnan las collavuraturas ed ils collavuraturs da la Basa da polizia Engiadin`Ota-Bregaglia cundiziuns optimalas per furnir las prestaziuns en moda effizienta.
Andrea Mittner, schef da la regiun Engiadina, di: «Questa basa moderna permetta d`avair ina survista e procura per curtas vias d`intervenziun.» Cun las pussaivladads tecnicas ch`èn concepidas per ina strategia d`acziun mobila pon las collavuraturas ed ils collavuraturs elavurar cas directamain al lieu d`eveniment ed independentamain da la basa. Program dal di da las portas avertas Sonda, ils 23 d`avrigl 2022, da las 10.30 fin las 16.30, vegn la nova Basa da polizia preschentada a la populaziun.
Ils cumandant da la Polizia chantunala dal Grischun, colonel Walter Schlegel, davart l`idea dal di da las portas avertas: «Nus essan engraziaivels che la Regenza ans ha pussibilità questa basa en l`Engiadin`Ota. Quest plaschair vulessan nus parter cun la populaziun e – durant il di da las portas avertas – tgirar in bun contact cun ella sco er la preschentar la lavur da questa basa da polizia.» .
Suche nach Stichworten: